Ich were gerne fro (Mit aufgelösten Abbreviaturen)
ICh were gerne fro·
nv mags nit leider sin·
ich minne gar zeho
si wil nit růchen min·
dauon ich herzen sere·
vil stete haben můs·
mir wart ir nie nit mere·
wan froͤmdeklich ir grůs·

Owe si wigt so kleine·
min herzekliche not·
gnade ein suͤssú reine·
erwendent mir den tot·
irkennent mine swere·
vnd helfet mir inzit·
bin ich v́ lange vnmere·
der tot vf minem herzen lit·

ICh man v́ch rechter trúwen·
die ich doch gegen v́ han·
das ir v́ch lâssent rúwen·
wan ir noch hant getan·
gegen mir so froͤmdekliche·
das můs ich sere klagen·
gnade ein wunneriche·
lant mich noch heil an v́ beiagen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse